Ուսման զեղչերին վերաբերող խնդիրը Ա.Հարությունյանը որակեց որպես ծանր ու դժվարին: Միջազգային փորձից ելնելով` ասենք, որ այսօր ավելի ազատական է բարձրագույն կրթությունը: Մյուս կողմից էլ, ներդնելով վճարովի համակարգը` խնդիրներ են առաջացել սոցիալապես անապահով խավերի համար: Որ այս տարի Արցախում չեն բարձրացրել ուսման վարձավճարները` կառավարությունը հաշվի է առել հենց այս հանգամանքը: ԼՂՀ վարչապետն առաջարկեց որոշել առաջադիմության կոնկրետ ցուցանիշ և դրանով իսկ առաջնորդվելով` արտոնություններ սահմանել ուսանողների համար: <<Եթե կան խիստ կարիքավոր, սոցիալապես անապահով երեխաներ, մենք պատրաստ ենք այլ աղբյուրներից ֆինանսավորել ու մի պայմանով. այդ երեխաները պետք է լավ սովորեն>>,- ասաց Ա.Հարությունյանը: Իսկ հեռակա ուսուցման պարագայում վարչապետի մոտեցումը կտրուկ էր. այդ բաժնում սովորողը վարձավճարի խնդիր չպիտի ունենա£ Մի շարք ոլորտներում` հատկապես գյուղատնտեսության և շինարարության, զբոսաշրջության` աշխատատեղեր շատ կան, պարզապես արժանապատվությունից ցածր համարելով, շատերը չեն ուզում աշխատել£ ԱրՊՀ խորհրդի նախագահը միաժամանակ ցավով խոսեց այն երևույթի մասին, որ այսօր բոլորը ձգտում են բարձրագույն կրթություն ստանալ... Ու թե ինչ մակարդակով, ինչ գիտելիքներով` նրանց ասես չի մտահոգում: Այնինչ երկիրն այսօր այլ մասնագետների կարիք ունի: